Skermswewer tref huisŉ Man van Merebank in KwaZulu-Natal se skermsweef-poging het skeefgeloop (Foto: Rescue Care) ŉ Man van Merebank in KwaZulu-Natal is Maandagaand in die hospitaal opgeneem nadat hy talle beserings opgedoen het tydens skermsweef-poging wat skeefgeloop het. Garith Jamieson, Rescue Care-woordvoerder, sê die man het veelvuldige beserings opgedoen toe hy teen ŉ muur van ŉ huis in Merebank tot stilstand gekom het. “Toe die nooddienste by die toneel opdaag het die man steeds op die grond gelê. Hy is op die toneel gestabiliseer voordat hy na ŉ nabygeleë hospitaal geneem is vir verdere sorg,” sê hy. Jamieson sê daar word vermoed dat die man beheer verloor en toe die huis getref het. Die man se toestand is stabiel. Die saak word deur owerhede ondersoek.